חוק חתימה אלקטרונית (תיקון מס' 3), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2696, עמ' 212, 2018-02-28T00:00:00+02:00
החוק קבע בחוק חתימה אלקטרונית, התשס"א-2001 מספר שינויים, כך שתעודה אלקטרונית תוכל להיות גם תעודה אלקטרונית שהונפקה בידי גורם שאינו גורם מאשר, ולצורך כך נעשו גם תיקונים מקבילים לאורך חוק חתימה אלקטרונית. כמו כן הורחבו אפשרויות החתימה האלקטרונית ביחס לחיקוקים שדורשים חתימה, למעט מסמכים המנויים בתוספת הראשונה. לאור הרחבת ההסדר הקיים בחוק, עודכן ההסדר לעניין קבילותה של החתימה האלקטרונית והחזקה לעניין החתימה האלקטרונית. בנוסף, נקבע סעיף ההופך את נטל ההוכחה לגבי חתימה על מסר אלקטרוני בקשר לחוזה או לכריתתו בין צדדים שיחסי הכוחות ביניהם אינם שווים.